উম্মুক্ত সভার মাধ্যমে ইউনিয়ন পরিষদ কর্তৃক বাজেট ঘোষণার পর গ্রাম কমিটি কর্তৃক এলাকার চাহিদাভিত্তিক ক্ষুদ্র অবকাঠামো উন্নয়ন স্কিম নির্বাচন করা হয়। ইউনিয়ন পরিষদে স্কিমের চাহিদার অগ্রাধিকার তালিকা প্রস্ততির পর ইউনিয়ন কমিটি সমন্বয় সভায় উপস্থাপন করা হয়। ইউনিয়ন কমিটি সমন্বয় সভায় গ্রামের মানুষের চাহিদা ও বাজেট বরাদ্দ অনুযায়ী স্কিম বাস্তবায়নের চূড়ান্ত সিদ্ধান্ত গ্রহণ করা হয়। গ্রাম কমিটি কর্তৃক নির্বাচিত স্কিমের প্রাক্কলন প্রস্তুত ও স্কিম প্রস্তাবনা উপজেলা দপ্তরে প্রেরণরে পর গ্রাম কমিটি কর্তৃক দাখিলকৃত স্কিমরে প্রাক্কলনসহ স্কিম প্রস্তাবনা উপজেলা দপ্তর থেকে অনুমোদনের জন্য জেলা দপ্তরে প্রেরণ করা হয়। জেলা দপ্তর অনুমোদন করে স্কিম বাস্তবায়ন কমিটি কর্তৃক বাস্তবায়ন করা হয়। ইউনিয়ন ডেভেলপমেন্ট অফিসার কর্তৃক স্কিম বাস্তবায়ন কার্যক্রম মনিটরিং করেপ্রতিবেদন অনুযায়ী বিল পরিশোধ করা হয়।